**DECIZIA ETAPEI DE ÎNCADRARE**

Proiect

Ca urmare a solicitării depuse de **SC TRUST CCDP SRL** cu sediul în orașul Roznov, str. Tineretului, nr. 663, jud. Neamț, pentru proiectul „**Lucrări pentru decolmatare, regularizare și reprofilare albie minoră prin exploatarea de agregate minerale în perimetrul Borlești, râu Bistrița, mal drept, comuna Borlești, județul Neamț**” propus a fi amplasat în extravilan comuna Borlești, județul Neamț, râu Bistrița – mal drept, județul Neamț, înregistrată la APM Neamț cu nr.5170 din 19.05.2022 în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 28.07.2022, că proiectul **„** **Lucrări pentru decolmatare, regularizare și reprofilare albie minoră prin exploatarea de agregate minerale în perimetrul Borlești, râu Bistrița, mal drept, comuna Borlești, județul Neamț**”, nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;

**Justificarea prezentei decizii:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului **anexa nr. 2, la pct. 2, lit. c „extracţia mineralelor prin dragare fluvială sau marină” și pct. 10 lit. f „ … lucrări împotriva inundațiilor”;**

În urma parcurgerii listei de control pentru etapa de încadrare şi a analizării criteriilor de selecţie conform Anexei nr. 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat faptul că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1. Caracteristicile proiectului:**

**a) dimensiunea şi concepţia întregului proiect:**

Exploatarea agregatelor minerale va servi la decolmatarea albiei minore a râului Bistrița și mărirea secțiunii de scurgere. Se urmărește corecția în plan a traseului albiei minore, dirijarea debitului râului pe centrul albiei minore.

Perimetrul închiriat are formă poligonală, cu S = 44 592 mp, Lmed= 774 m, lmed=57,61 m, pentru care s-a încheiat Contractul de Închiriere nr. 38/131/10.05.2022, între Administraţia Bazinală de Apă Siret şi S.C. TRUST CCDP S.R.L..

Perimetrul de exploatare agregate este amplasat în în albia minoră a râului Bistrița, malul drept, pe raza Comunei Borlești, județul Neamț.

Punctele amonte şi aval care delimitează perimetrul de exploatare, în coordonate STEREO’70, conform Fişei perimetrului temporar de exploatare sunt următoarele:

|  |  |  |
| --- | --- | --- |
| **Nr. pct.** | **X** | **Y** |
| 1 | 588 585 | 621 420 |
| 2 | 588 501 | 621 478 |
| 3 | 588 602 | 621 660 |
| 4 | 588 625 | 621 780 |
| 5 | 588 606 | 621 817 |
| 6 | 588 484.400 | 621 883.517 |
| 7 | 588 327 | 621 964 |
| 8 | 588 462 | 621 971 |
| 9 | 588 664 | 621 873 |
| 10 | 588 707 | 621 794 |
| 11 | 588 611 | 621 584 |
| 12 | 588 579 | 621 479 |

Exploatarea agregatelor minerale se realizează strict în limitele perimetrului bornat conform punctelor de contur în coordonate STEREO ’70 din documentația tehnică, fără a produce denivelări şi gropi în perimetru.

Exploatarea materialului din perimetrul de exploatare Borlești se va realiza în lungul cursului raului Bistrița, din aval spre amonte, pe fâșii longitudinale, succesive și paralele cu raul, de la firul apei spre maluri.

Adâncimea maximă de exploatare va fi de 2,60 m în dreptul profilului P5, iar adâncimea medie de exploatare va fi 1,81 m fără a coborî sub cota talvegului natural al râului Bistrița, conform profilelor transversale prezentate în documentația tehnică.

Extractia propusă se va face cu excavator, vola, basculante, iar transportul agregatelor minerale se va face cu autobasculantele.

Agregatele minerale extrase vor fi încărcate direct în mijloace auto şi transportate la stația de sortare a beneficiarului, astfel încât la sfârşitul zilei întregul volum excavat să fie îndepărtat din albia minoră.

**Pilieri de siguranță**: -.

**Accesul în perimetrul de exploatare** se face din DN 15 Piatra Neamț – Bacău se intră pe strada Mierlei, se continuă 10 m pe strada Privighetorii, iar de aici se intră pe un drum de exploatare de pe teritoriul comunei Zănești pe o lungime de 2,9 km, apoi se continuă pe un drum de exploatare de pe teritoriul comunei Podoleni pe o lungime de 0,55 km până în perimetrul de exploatare.

Pentru traversarea râului Bistrița, beneficiarul va amenaja, în interiorul perimetrului de exploatare o traversă temporară de acces din tuburi PREMO, Dn= 1500 mm, între profilele P7 și P8.

La debite medii şi mari cât și la finalizarea exploatării agregatelor minerale din perimetru aceste tuburi vor fi scoase din albie. Drumul de exploatare va fi întreţinut în permanenţă de beneficiar.

Beneficiarul va amenaja drumurile de acces în zona de exploatare avizată, astfel încât circulaţia mijloacelor de transport să nu afecteze rezistenţa caselor existente în zonă. Aceste drumuri de acces, dacă sunt pe terenuri proprietate privată sau domeniu public, vor fi amenajate cu acordul proprietarilor sau administratorilor domeniului public.

Beneficiarul va borna perimetrul de exploatare cu borne din beton, cu înălțimea de 1,5 m, vopsite la capăt.

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

* exploatarea agregatelor minerale va servi la decolmatarea albiei minore a râului Bistrița și mărirea secțiunii de scurgere. Se urmărește corecția în plan a traseului albiei minore, dirijarea debitului râului pe centrul albiei minore;
* volumul rezervei de agregate minerale estimat, în perimetrul Borlești este V = 81 149 m;
* perimetrul propus pentru exploatare este de formă poligonală cu suprafaţa este de formă poligonală cu suprafaţa de 44 592 mp, iar volumul maxim de agregate preliminat a se exploata anual este de 81 000 mc.

**d) cantitatea şi tipurile de deşeuri generate/gestionate:** din activitatea de extracție agregate minerale în perimetru nu rezultă deșeuri.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport și utilajele utilizate;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului;

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** poluare accidentală datorată defectării unui utilaj sau a unui mijloc de transport a agregatelor minerale ;

**g) riscurile pentru sănătatea umană - de exemplu, din cauza contaminării apei sau a poluării atmosferice**: activitatea de extracție agregate minerale nu constituie un factor de risc pentru sănătatea locuitorilor din zonă;

**2. Amplasarea proiectului**

**a) utilizarea actuală şi aprobată a terenurilor:** perimetrul de exploatare agregate este amplasat în albia minoră a râului Bistrița, malul drept, pe raza Comunei Borlești, județul Neamț și are categoria de folosință (ape curgătoare, neproductiv) conform Certificatului de Urbanism nr. 36 din 17.05.2022;

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** proiectul propus are efecte pozitive asupra menținerii secțunilor optime de scurgere, diminuarea nivelului energiei specifice în secțiune, igienizarea râului în zona de exploatare și păstrarea talvegului natural al râului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: lucrările propuse prin proiect se desfășoară în albia minoră a râului Bistrița și reprezintă lucrări specifice pentru menținerea capacității de transport a cursurilor de apă pentru prevenirea și diminuarea efectelor produse de eroziuni și inundații precum și pentru reducerea riscului la inundații și asiguraea protecției și siguranței populației. Aceste tipuri de lucrări se execută în zonele cu deponii și în zonele cu eroziuni existente/formate pe un curs de apă, sunt absolut necesare și cu efecte pozitive asupra menținerii secțiunilor optime de scurgere, diminuarea nivelului energiei specifice în secțiiune, igienizarea râului în zona de exploatare și păstrarea talvegului natural al râului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** impact redus pe timpul realizării proiectului, dacă se respectă tehnologia de lucru;

**b) natura impactului:** zgomot, praf, miros, rezultate din activitatea utilajelor şi mijloacelor auto;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** prin respectarea condițiilor impuse prin avizele obținute implementarea proiectului nu produce efecte negative si nu existã riscul ca în perioada de execuţie a lucrărilor sã apară efecte negative;

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare;

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, nefiind situat într-o arie naturală protejată.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare;
* conform adresei ABA “Siret” Bacău nr. 11368/IL/09.06.2022 înregistrată la APM Neamț la nr. 5953 din 09.06.2022 rezultă faptul că proiectul nu necesită SEICA și că lucrările propuse prin proiect reprezintă reprezintă lucrări specifice pentru menținerea capacității de transport a cursurilor de apă pentru prevenirea și diminuarea efectelor produse de eroziuni și inundații precum și pentru reducerea riscului la inundații și asiguraea protecției și siguranței populației. Aceste tipuri de lucrări se execută în zonele cu deponii și în zonele cu eroziuni existente/formate pe un curs de apă, sunt absolut necesare și cu efecte pozitive asupra menținerii secțiunilor optime de scurgere, diminuarea nivelului energiei specifice în secțiiune, igienizarea râului în zona de exploatare și păstrarea talvegului natural al râului;
* a fost emis avizul de gospodărire a apelor nr. 120/19.07.2022 de către ABA „Siret” Bacău.

**Condițiile de realizare a proiectului:**

* obţinerea tuturor avizelor şi acordurilor înscrise în Certificatul de urbanism 36 din 17.05.2022 emis de Primăria comunei Borlești;
* respectarea tuturor prevederilor şi cerinţelor avizelor și acordurilor obținute precum și a legislației în domeniu;
* respectarea  documentaţiei tehnice depuse, a condiţiilor şi prevederilor proiectului de execuţie;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* reducerea vitezei de circulaţie pe drumurile publice a vehiculelor grele pentru transportul agregatelor minerale;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în realizarea proiectului se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* în cazul descoperirii de vestigii arheologice (depuneri stratigrafice specifice activităților antropice) cu ocazia lucrărilor de exploatare, se va suspenda orice activitate și se va anunța Direcția Județeană pentru Cultură Neamț în vederea luării măsurilor ce se impun;
* bunurile arheologice sau paleologice descoperite întâmplător (unelte ceramică, monede, arme oase, roci aluvionare cu impresiuni zoomorfe, inscripții) în alte condiții decât lucrările de exploatare, vor fi anunșate imediat și vor fi predate în termen de 72 ore către Direcția Județeană pentru Cultură Neamț;
* în cazul în care se descoperă muniții neexplodate se va sita activitatea lucrativă, se va evacua personalul și se va informa politia sau inspectoratul pentru situații de urgență;

**Măsurile şi condiţiile de realizare a proiectului în conformitate cu Avizul de gospodărire a apelor nr. 120/19.07.2022 emis de ABA “Siret” Bacău sunt:**

* se vor realiza măsurători topo la cel mult 15 zile după viiturile importante și vor fi transmise la SGA Neamț și ABA „Siret” Bacău;
* beneficiarul va amenaja drumurile de acces în zona de exploatare avizată, astfel încât circulația mijloacelor de transport să nu afecteze rezistența caselor din zonă. Aceste drumuri de acces, dacă sunt drumuri proprietate privată sau domeniu public, vor fi amenajate cu aacordul proprietarilor sau administratorilor domeniului public;
* se interzice trecerea prin apă de către beneficiar a oricăror mijloace de transport și mecanice de excavare a agregatelor minerale;
* dacă în zonă se promovează lucrări hidrotenice, regularizări și consolidări de maluri, apărări împotriva inundațiilor exploatările de agregate minerale vor fi oprite, acestea fiind cazuri de forță majoră.

**Condiţii cu caracter general:**

* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* prezentul document nu exonerează de răpundere proiectantul şi/sau beneficiarul în cazul producerii unor accidente în timpul execuţiei lucrărilor sau exploatării investiţiei.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

**Regenerarea unui volum de agregate în perimetru, constatat ca urmare a efectuării măsurătorilor topografice postviitură si postexecutie nu constituie o modificare a condițiilor care au stat la baza emiterii Decizie Etapei de Încadrare.**

**Se va solicita autorizaţie de mediu pentru activitatea de Extracţie a pietrişului şi nisipului; extracţia argilei şi caolinului - cod CAEN (rev.2) 0812, înainte de începerea activităţii, conform prevederilor prevederilor Ordinului M.M.D.D. nr. 1798 /2007 pentru aprobarea procedurii de emitere a autorizaţiei de mediu, cu modificările și completările ulterioare.**

**Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.**

**Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.**

**Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.**

**Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.**

**Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.**

**Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.**

**Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.**

**Director Executiv,**

**Monica ISOPESCU**

**Şef Serviciu A.A.A., Întocmit,**

**Bogdana ISACHI Radu Vasile STANCIU**